**Noua ediție specială Ford Kuga Graphite Tech propune un design exclusivist și sisteme avansate de conducere oferite în echiparea standard**

* Ford introduce o nouă ediție, denumită Kuga Graphite Tech, care combină elemente vizuale unice cu tehnologii de asistență de ultimă generație pentru șofer
* Vopseaua exterioară exclusivă Grey Matter este completată de noul design al jantelor din aliaj de 19 inchi, finisate în negru lucios și posibilitatea de a adăuga spectaculosul Black Package
* Pachetul tehnologic cuprinzător include Adaptive Cruise Control, Blind Spot Information System, Head-up Display, faruri cu tehnologie LED și Active Park Assist

**KOLN, Germania, 25 aprilie 2023** – Ford a anunțat astăzi o nouă versiune de echipare, cu elemente unice ale designului pentru elegantul și spațiosul SUV Kuga.

Noul Kuga Graphite Tech Edition 1 introduce pentru prima dată opțiunea de culoare exterioară Gray Matter în gama Kuga și dispune standard de cele mai importante sisteme avansate de asistență pentru șofer 2.

Noua variantă oferă clienților o gamă completă de sisteme de propulsie, inclusiv Kuga Plug-In Hybrid 1 – cel mai bine vândut PHEV din Europa și din România în 2021 și 2022 3 – precum și variantele Kuga Full-Hybrid, diesel EcoBlue și EcoBoost pe benzină.

Construit în fabrica Ford din Valencia, Spania, Kuga Graphite Tech Edition este disponibil pentru comanda pe piețele din Europa începând de astăzi, primele livrări fiind programate pentru luna iunie.

„Există o mulțime de motive pentru care Kuga este o parte atât de importantă și de succes a gamei noastre și aici includ paleta variată de sisteme de propulsie, care include cel mai bine vândut Plug-In Hybrid, aspectul sportiv și experiența de conducere unică în segment”, a declarat Jon Williams, director general Ford Blue, Europa. „Acum am făcut din Kuga o alegere și mai atractivă pentru cumpărătorii de SUV-uri, cu elemente de design inconfundabile și tehnologie avansată oferită în echiparea standard.”

**Culoarea Grey Matter este oferită în premieră**

Griul este în tendințe pentru cumpărătorii de mașini din Europa, reprezentând 27% din vânzările de mașini noi, fiind cea mai populară alegere de culoare în 2022 4. Disponibilă în gama Kuga numai pentru Kuga Graphite Tech Edition, culoarea Gray Matter oferă un contrast îndrăzneț cu jantele exclusive de 19 inchi, finisate în negru lucios.

Noua variantă oferă, de asemenea, în echiparea standard, pachetul ST-Line, care propune un spoiler spate generos dimensionat și etriere de frână vopsite în roșu, precum și pedale din aliaj – totul pentru un aspect sportiv. Clienții au, de asemenea, opțiunea de a alege Black Package, care oferă finisaje negre pentru plafon, capace negru-lucios pentru oglinzile retrovizoare, protecții noi pentru gurile de admisie față și elementele ale spoilerului spate – precum și jante din aliaj de 20 de inchi, finisate în negru lucios.

**Asistență pentru șofer standard**

Aproape 50% din toate noile Kuga vândute în 2022 au fost comandate cu pachetul de asistență pentru șofer, în creștere față de 40% în 2021. Suita de tehnologii este concepută pentru a face conducerea mai puțin solicitantă, cu sisteme care pot ține automat pasul cu traficul de pe autostradă, avertizează despre vehiculele aflate în unghiul mort al șoferului, ajustează automat viteza maximă în funcție de indicatoarele de viteză afișate, permit manevrele de parcare fără mâini și multe altele.

De asemenea, tot standard este și Technology Pack, care îi ajută pe șoferi să vadă clar drumul cu faruri cu tehnologie LED care pot limita automat intensitatea în funcție de traficul din față. Sistemul Head-up Display îi ajută pe șoferi să-și păstreze ochii la drum prin plasarea de informații precum viteza vehiculului și instrucțiunile de navigație în raza lor vizuală.

|  |  |
| --- | --- |
| Pachet asistență șofer | Camera frontală; Cruise Control adaptiv cu recunoaștere a semnelor de circulație (cu Stop&Go pentru transmisia automată la versiunea EcoBlue); Blind Spot Information System (BLIS); Intelligent Speed Assist (ISA); Active Park Assist (Active Park Assist 2 pentru transmisia automată la versiunea EcoBlue, unde vehiculul controlează accelerația, schimbarea treptelor și frânarea); apărători pentru marginile ușii |
| Pachet Tehnologie | Faruri cu tehnologie full-LED cu sistem de anti-orbire pentru faza lungă; Head-up Display |

# # #

1 Ford Kuga (exc. PHEV) emisii CO2 omologate124-170 g/km WLTP, eficienta combustibilului omologata 5,4-7,2 l/100 km WLTP.

CO2 omologate Ford Kuga Plug-In Hybrid21-30 g/km WLTP, eficiență de combustibil omologata 0,9-1,3 l/100 km WLTP și autonomie pur electrică 57-67 km WLTP.

Emisiile de CO2 și intervalele de eficiență a combustibilului pot varia în funcție de variantele de vehicule oferite de piețele individuale.

Consumurile declarate de combustibil/energie WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea între diferite tipuri de vehicule și diferiți producători.

2 Funcțiile de asistență a șoferului sunt suplimentare și nu înlocuiesc atenția, raționamentul și nevoia șoferului de a controla vehiculul. Consultați manualul de utilizare pentru detalii și limitări.

3 Date furnizate de JATO Dynamics și IHS Markit.

4 <https://www.axalta.com/content/dam/New%20Axalta%20Corporate%20Website/Images/Color/axalta-2022-global-automotive-color-popularity-report.pdf>

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, angajată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele clienților și pentru a le consolida loialitatea. Ford dezvoltă și oferă camionete Ford inovatoare, SUV-uri, vehicule comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, care proiectează vehicule iconice cu motoare pe combustie și hibride; Ford Model e care dezvoltă vehiculele electrice inovatoare împreună cu software încorporat care definește experiențe digitale mereu active pentru toți clienții; și Ford Pro care ajută clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford urmărește soluții de mobilitate prin Ford Next și oferă servicii financiare prin Ford Motor Credit Company. Ford are aproximativ 173.000 de angajați în întreaga lume. Mai multe informații despre companie și despre produsele și serviciile sale sunt disponibile la corporate.ford.com.*

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 54.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*